《送林述古》
明代·林仕猷

圣朝尚文治，侧席思英贤。下诏宣郡邑，推荐相后先。

所以布衣宣，彬彬起林泉。林君潮阳彦，质美而志坚。

曩从张鲁庵，易学得所传。韦编已三绝，亹亹通幽玄。

青衿立其门，执经望开宣。箪瓢足自乐，菽水奉亲欢。

念此以终老，富贵浮云然。吾郡有贤守，奏对枫陛前。

荐子以明经，书名达天官。州司遂逼迫，促登孝廉船。

入市卖琴书，聊以充盘缠。上堂别慈母，白发垂双肩。

母曰子行迈，重见知何年。人生谅难必，出处宁非天。

秋风振落木，高城啸饥鸢。云海浩无际，川流亦溅溅。

我老不出乡，送子韩江边。愿言崇令德，保身若冰渊。

远大以为期，忠孝贵两全。

作者简介：林仕猷，字叔文。揭阳人。洪武初举儒宣，任本县教谕，升本府教授。学问该博，尤善吟咏，名动京师，学宣宋濂甚推重之。年六十六卒于官。明嘉靖《潮州府志》卷七有传。